CELEX: 62008CA0140
Language: sk
Date: 2009-10-29 00:00:00
Title: Vec C-140/08: Rozsudok Súdneho dvora (tretia komora) z  29. októbra 2009 (návrh na začatie prejudiciálneho konania, ktorý podal Tallinna Halduskohus — Estónska republika) — Rakvere Lihakombinaat AS/Põllumajandusministeerium, Maksu-ja Tolliameti Ida maksu-ja tollikeskus [Spoločný colný sadzobník — Kombinovaná nomenklatúra — Colné zaradenie — Mrazené kusy a droby z hydiny — Pristúpenie Estónska — Prechodné opatrenia — Poľnohospodárske výrobky — Nadbytočné zásoby — Nariadenie (ES) č. 1972/2003]

19.12.2009   
            
            
               SK
            
            
               Úradný vestník Európskej únie
            
            
               C 312/5
            
         Rozsudok Súdneho dvora (tretia komora) z 29. októbra 2009 (návrh na začatie prejudiciálneho konania, ktorý podal Tallinna Halduskohus — Estónska republika) — Rakvere Lihakombinaat AS/Põllumajandusministeerium, Maksu-ja Tolliameti Ida maksu-ja tollikeskus
   (Vec C-140/08) (1)
   
   (Spoločný colný sadzobník - Kombinovaná nomenklatúra - Colné zaradenie - Mrazené kusy a droby z hydiny - Pristúpenie Estónska - Prechodné opatrenia - Poľnohospodárske výrobky - Nadbytočné zásoby - Nariadenie (ES) č. 1972/2003)
   2009/C 312/07
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Tallinna Halduskohus
   
      Účastníci konania pred vnútroštátnym súdom
   
   
      Žalobca: Rakvere Lihakombinaat AS
   
      Žalovaný: Põllumajandusministeerium, Maksu-ja Tolliameti Ida maksu-ja tollikeskus
   
      Predmet veci
   
   Návrh na začatie prejudiciálneho konania — Tallinna Halduskohus — Výklad prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. EÚ L 256, s. 1; Mim. vyd. 02/002, s. 382) a článku 4 ods. 1 a 2 nariadenia Komisie (ES) č. 1972/2003 z 10. novembra 2003 o prechodných opatreniach prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami (Ú. v. EÚ L 293, s. 3; Mim. vyd. 03/040, s. 474) — Mrazené, mechanicky separované vykostené mäso z hydiny — Zaradenie do podpoložky 0207 14 10 (mrazené vykostené kusy hydiny) alebo 0207 14 99 (mrazené droby z hydiny, ostatné) kombinovanej nomenklatúry — Poplatok za nadbytočné zásoby poľnohospodárskych výrobkov v držbe hospodárskych subjektov — Určenie rozsahu zásob prenášaných do nasledujúceho obdobia a nadbytočných zásob na účely uloženia poplatku
   
      Výrok rozsudku
   
   
               1.
            
            
               Nariadenie Rady (EHS) č. 2658/87 z 23. júla 1987, o colnej a štatistickej nomenklatúre a o Spoločnom colnom sadzobníku, zmenené a doplnené nariadením Komisie (ES) č. 1789/2003 z 11. septembra 2003, sa má vykladať v tom zmysle, že také výrobky, ako sú sporné výrobky tvorené zmrazeným mechanicky separovaným mäsom získaným mechanickým vykostením hydiny a určené na ľudskú konzumáciu, sa musia zaradiť do podpoložky 0207 14 10 kombinovanej nomenklatúry.
            
         
               2.
            
            
               Článok 4 ods. 2 nariadenia Komisie (ES) č. 1972/2003 z 10. novembra 2003 o prechodných opatreniach prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami, zmeneného a doplneného nariadením Komisie (ES) č. 230/2004 z 10. februára 2004, nebráni takému vnútroštátnemu opatreniu, akým je článok 6 ods. 1 zákona o poplatku z nadbytočných zásob (Üleliigse laovaru tasu seadus), v znení zákona prijatého 25. januára 2007, podľa ktorého sa rozsah nadbytočných zásob hospodárskeho subjektu určí tak, že sa od zásob, ktoré sa skutočne nachádzali v držbe hospodárskeho subjektu k 1. máju 2004, odpočítajú zásoby prenášané do nasledujúceho obdobia, ktoré sú definované ako priemerné zásoby hospodárskeho subjektu k 1. máju za predchádzajúce štyri roky vynásobený koeficientom 1,2, ktorý zodpovedá rastu poľnohospodárskej výroby v príslušnom členskom štáte zaznamenanému v tomto štvorročnom období.
            
         
               3.
            
            
               Nariadenie č. 1972/2003 nebráni ukladať hospodárskemu subjektu poplatok z nadbytočných zásob, aj keď tento môže preukázať, že z uvedenia týchto zásob na trh po 1. máji 2004 nedosiahol nijaký zisk.
            
         
      (1)  Ú. v. EÚ C 171, 5.7.2008.